**NOTĂ DE FUNDAMENTARE**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Secțiunea 1:**  **Titlul proiectului de act normativ** | | | | | | | | | | |
| **Hotărârea Guvernului**  **pentru aprobarea Planului național de achiziții ecologice**  **2025-2030** | | | | | | | | | | |
| **Secțiunea a 2-a:**  **Motivul emiterii actului normativ** | | | | | | | | | | |
| 2.1. | Sursa proiectului de act normativ | Prezentul proiect de act normativ a fost elaborat de către Ministerul Mediului, Apelor și Pădurilor în colaborare cu Agenția Națională pentru Achiziții Publice (ANAP), în aplicarea prevederilor art. 187 alin. (41) din Legea nr. 98/2016 privind achizițiile publice și a prevederilor art. 209 alin. (41) din Legea nr. 99/2016 privind achizițiile sectoriale prin care se stabilește obligativitatea utilizării de factori de evaluare privind protecția mediului pentru atribuirea contractelor de achiziție publică/sectorială al căror obiect are impact asupra mediului pe durata întregului ciclu de viață, precum și a Hotărârii Guvernului nr. 554/2023 pentru aprobarea Strategiei naționale în domeniul achizițiilor publice 2023-2027, prin care, la punctul 4.2.1, sunt definite problemele identificate privind achizițiile publice ecologice (APE), rezultând inaplicabilitatea parțială a Legii nr. 69/2016 privind achizițiile publice verzi, concomitent cu necesitatea modificării și completării legislației în domeniul achizițiilor publice cu prevederi specifice achizițiilor publice verzi, inclusiv adoptarea Planului național de achiziții ecologice care să stabilească ținte anuale pentru realizarea de achiziții publice ecologice de către autoritățile și entitățile contractante. | | | | | | | | |
| 2.2. | Descrierea situației actuale | În Uniunea Europeană, achizițiile publice ecologice (APE) constituie un instrument important pentru atingerea obiectivelor politicii de mediu legate de schimbările climatice, utilizarea resurselor, consumul și producția durabile, în special având în vedere importanța cheltuielilor sectorului public pentru bunuri, servicii și lucrări.  Definiția APE din Comunicarea Comisiei Europene către Consiliul și Parlamentul European COM(2008) 400 final – *„Achiziții publice pentru un mediu mai bun”* este următoarea: *„un proces prin care autoritățile publice doresc să achiziționeze bunuri, servicii și lucrări cu un impact redus asupra mediului, pe durata întregului ciclu de viață al acestora, în comparație cu bunurile, serviciile și lucrările cu aceeași funcție primară achiziționate altfel decât prin APE”.*  De asemenea, prin Comunicarea COM (2008) 400 final, Comisia Europeană a stabilit un plan de acțiune pentru achizițiile publice ecologice. Prin elaborarea Planului național de achiziții ecologice (PNAE 2025-2030), România se conformează obiectivelor europene, țara noastră fiind singura țară care nu a avut până în prezent un plan de acțiune privind achizițiile publice ecologice.  De asemenea, *finalizarea cadrului legislativ privind promovarea achizițiilor publice verzi și ameliorarea procesului de urmărire statistico-economică și socială a modelelor de consum și de producție durabilă la nivel național, regional și local,* (care se regăsesc în țintele ODD 12 – *Consum și producție responsabile),* sunt obiective din Strategia Națională privind Dezvoltarea Durabilă a României 2030 (SNDDR 2030), aprobată prin Hotărârea Guvernului nr. 877/2018, publicată în Monitorul Oficial nr. 985/21 noiembrie 2018.  Planul național de achiziții ecologice PNAE 2025-2030 a fost formulat luând în considerare obiectivele SNDDR 2030, ale Strategiei Naționale în domeniul achizițiilor publice 2023-2027, aprobată prin Hotărârea Guvernului nr. 554/2023, ale Strategiei Naționale pentru Economie Circulară, aprobată prin Hotărârea Guvernului nr.1172/2022, cu completările ulterioare și a altor documente strategice relevante.  De asemenea, SNDDR 2030, prevede la ODD 12 tranziția către un nou model de dezvoltare prin introducerea elementelor de economie circulară, creșterea productivității resurselor, reducerea risipei alimentare și a deșeurilor, prin reducerea generării de deșeuri la toate nivelurile, creșterea reciclării și reutilizării, încurajarea companiilor să adopte practici sustenabile și să integreze în ciclul de raportare informații privind sustenabilitatea activităților lor, precum și conștientizarea publicului cu privire la ceea ce înseamnă un stil de viață în armonie cu natura.  ​Datorită caracterului său transversal la nivel sectorial, PNAE promovează legătura dintre producție și consum, facilitând atingerea în ansablu a setului de Obiective de Dezvoltare Durabilă (ODD) ale Agendei 2030 pentru Dezvoltare Durabilă a ONU și în primul rând pentru atingerea ODD 12 (*Asigurarea unor modele de producție și consum durabile*) respectiv a țintei privind APE *„12.7 Promovarea practicilor de achiziții publice durabile, în conformitate cu politicile și prioritățile naționale”.* Prezentul Plan național urmărește promovarea achizițiilor ecologice de către autoritățile și entitățile contractante, Guvernul României angajându-se astfel la o abordare ecologică în activitățile sale, prin utilizarea APE ca modalitate de promovare a guvernanței durabile, implicând autoritățile administrației publice de la nivel local, administrațiile orașelor și toți factorii interesați relevanți.  Prezentul proiect de Plan de achiziții ecologice, prin acțiunile propuse se aliniază obiectivului de protecție a mediului al Uniunii Europene în privința atingerii neutralității climatice până în 2050, Pactului Ecologic European şi măsurilor pentru tranziția la o economie circulară, incluse în Planul de acțiune pentru economia circulară propus de Comisia Europeană.  În prezent, cadrul legal relevant pentru sistemul achizițiilor publice ecologice la nivelul Uniunii Europene și la nivel național este următorul:   * Regulamentul de punere în aplicare (UE) 2019/1780 al Comisiei din 23 septembrie 2019 de stabilire a formularelor standard pentru publicarea anunțurilor în domeniul achizițiilor publice și de abrogare a Regulamentului de punere în aplicare (UE) 2015/1986 (formulare electronice); * COM(2019)640 final – Comunicare a Comisiei către Parlamentul European, Consiliul European, Consiliu, Comitetul Economic și Social European și Comitetul Regiunilor *Pactul ecologic European;* * COM(2020) 21 final - Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor *Planul de investiții pentru o Europă durabilă. Planul de investiții din cadrul Pactului ecologic European;* * COM(2020) 67 final - Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor *Conturarea viitorului digital al Europei;* * COM(2020) 380 final- Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor *Strategia UE privind biodiversitatea pentru 2030 Readucerea naturii în viețile noastre;* * COM(2020) 102 final - Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor *O nouă Strategie industrială pentru Europa;* * COM(2020) 94 final  - Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor *Plan de acțiune pe termen lung pentru o mai bună implementare și asigurare a respectării normelor privind piața unică;* * COM(2020) 98 final  - Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor *Un nou Plan de acțiune privind economia circulară Pentru o Europa mai curată și mai competitivă;* * COM(2021) 550 final Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor *„Pregătiți pentru 55”:* *îndeplinirea obiectivului climatic al UE pentru 2030 pe calea spre atingerea obiectivului de neutralitate climatică*; * COM(2020) 456 final - Comunicare a Comisiei către Parlamentul European, Consiliul European, Consiliu, Comitetul Economic și Social European și Comitetul Regiunilor *Acum este momentul Europei: să reparăm prejudiciile aduse de criză și să pregătim viitorul pentru noua generație {SWD(2020) 98 final};* * COM(2020) 381 final - Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor *O Strategie* *„De la fermă la consumator” pentru un sistem alimentar echitabil, sănătos și ecologic;* * COM(2020) 155 final- Comunicare a Comisiei către Parlamentul European, în conformitate cu articolul 294 alineatul (6) din Tratatul privind funcționarea Uniunii Europene privind poziția Consiliului referitoare la adoptarea unui regulament al Parlamentului European și al Consiliului privind instituirea unui cadru care să faciliteze investițiile durabile 2018/0178 (COD) și de modificare a Regulamentului 2019/2088 privind informațiile privind durabilitatea în sectorul serviciilor financiare; * COM(2008) 400 final - Comunicarea Comisiei către Parlamentul European, Consiliu și Comitetul economic şi social european şi Comitetul regiunilor „Achiziții publice pentru îmbunătățirea condițiilor de mediu”; * COM(2015)614 final - Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor *Închiderea buclei - un plan de acțiune al UE pentru economia circulară;* * Strategia UE privind biodiversitatea pentru 2030 care urmărește să contribuie la refacerea biodiversității Europei până în 2030; * Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE; * Directiva 2014/25/UE a Parlamentului European și a Consiliului din 26 februarie 2014 privind achizițiile efectuate de entitățile care își desfășoară activitatea în sectoarele apei, energiei, transporturilor și serviciilor poștale și de abrogare a Directivei 2004/17/CΕ; * [Directiva 2014/23/UE a Parlamentului European și a Consiliului din 26 februarie 2014 privind atribuirea contractelor de concesiune](https://eur-lex.europa.eu/legal-content/RO/AUTO/?uri=uriserv:OJ.L_.2014.094.01.0001.01.RON&toc=OJ:L:2014:094:TOC); * Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE; * Directiva 2009/33/CE a Parlamentului European și a Consiliului din 23 aprilie 2009 privind promovarea vehiculelor de transport rutier nepoluante și eficiente din punct de vedere energetic; * Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor; * Legea nr. 98/2016 privind achizițiile publice, cu modificările și completările ulterioare; * Legea nr. 99/2016 privind achizițiile sectoriale cu modificările și completările ulterioare; * Legea nr.100/2016 privind concesiunile de lucrări și concesiunile de servicii, cu modificările și completările ulterioare; * Ordonanța de urgență a Guvernului nr. 3/2024 pentru modificarea şi completarea Ordonanței de urgență a Guvernului nr. 19/2022 privind unele măsuri referitoare la garanțiile de bună execuție constituite în cadrul contractelor de achiziție publică și al contractelor sectoriale şi pentru abrogarea Legii nr. 69/2016 privind achizițiile publice verzi; * Hotărârea Guvernului nr. 554/2023 pentru aprobarea Strategiei naționale în domeniul Achizițiilor Publice 2023-2027; * Hotărârea Guvernului nr. 877/2018 privind adoptarea Strategiei naționale pentru dezvoltarea durabilă a României 2030, publicată în Monitorul Oficial nr. 985 din 21 noiembrie 2018; * Hotărârea Guvernului nr. 394/2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achizițiile sectoriale; * Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice; * Ordinul președintelui Agenției Naționale pentru Achiziții Publice nr. 1.946/2024 pentru aprobarea criteriilor ecologice aplicabile categoriilor de produse care au impact asupra mediului pe durata întregului ciclu de viaţă, prevăzute în anexa nr. 2 la Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, aprobate prin Hotărârea Guvernului nr. 394/2016, respectiv în anexa nr. 2 la Normele metodologice de aplicare a prevederilor referitoare la atribuirea contractului de achiziţie publică/acorduluicadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016.   În România, din informațiile puse de dispoziție de Agenția Națională pentru Achiziții Publice, cheltuielile pentru achiziții publice au reprezentat 11% din PIB în anul 2022, fapt care demonstrează potențialul enorm al acestora de a determina evoluția economiei naționale.  În prezent însă ritmul achizițiilor publice ecologice/verzi la nivelul României este extrem de lent față de urgența cu care trebuie implementate măsuri privind țintele de neutralitate climatică, care astfel nu pot fi atinse de România până în 2050, conform obiectivului UE. De asemenea, România este singurul stat membru care nu a avut până în prezent un plan de acțiune privind achizițiile ecologice.  Tranziția României către o societate durabilă bazată pe o economie incluzivă, cu emisii reduse de carbon, eficientă din punct de vedere a resurselor, ghidată de principiul central al Agendei 2030 pentru Dezvoltare Durabilă, a nu lăsa pe nimeni în urmă, care să genereze bunăstare pentru întreaga societate, pentru generațiile prezente și viitoare, reprezintă un proces complex și de lungă durată.  În această perioadă de tranziție trebuie să avem în vedere faptul că evoluția capitalului economic și social nu mai poate fi separată de impactul pe care activitatea umană îl are asupra cadrului natural, iar creșterea progresivă a ponderii achizițiilor publice ecologice din totalul achizițiilor publice pe care le desfășoară autoritățile publice centrale și locale, are rolul de a reduce impactul asupra mediului.  Din perspectiva politicii de mediu, APE vizează eficientizarea utilizării a energiei și a apei, reducerea cantității de deșeuri precum și adaptarea la efectele schimbărilor climatice. Totodată, APE facilitează dezvoltarea unei piețe pentru resurse secundare, care favorizează tranziția României către economia circulară.  Achizițiile publice ecologice contribuie la tranziția ecologică dar și la îmbunătățirea factorilor socio-economici, menținând coeziunea socială și antrenând schimbări care să faciliteze tranziția digitală. Astfel, investițiile publice din Planul Național de Redresare și Reziliență constituie o oportunitate semnificativă pentru utilizarea APE precum și pentru formarea și modernizarea administrației publice privind sustenabilitatea, având în vedere faptul că în cadrul Mecanismului de Redresare și Reziliență, Comisia Europeană solicită aplicarea principiului „a nu prejudicia în mod semnificativ” mediul (DNSH) , în cadrul tuturor liniilor de intervenție din PNRR.  Prin urmare, PNAE reprezintă o adevărată foaie de parcurs națională, care stabilește ținte pentru accelerarea tranziției către *modelele de consum și producție durabile,* precum și sprijinirea autorităților/entităților contractante în achiziționarea de produse și servicii cu impact redus asupra mediului și schimbarea comportamentului consumatorilor în sensul orientării acestora către produse, servicii și lucrări durabile. De asemenea, PNAE va sprijini participarea IMM-urilor la piața unică europeană și la sprijinirea entităților achizitoare în aplicarea criteriilor de mediu. Totodată PNAE va contribuila educarea mediului de afaceri în ceea ce privește respectarea principiilor dezvoltării durabile.  Domeniul de aplicare al PNAE are în vedere acele achiziții care îndeplinesc cumulativ următoarele condiții:  a) sunt realizate prin aplicarea unei proceduri de atribuire, prevăzute la art. 68 din Legea nr. 98/2016, cu modificările și completările ulterioare, respectiv la art. 82 din Legea nr.99/2016, cu modificările și completările ulterioare;  b) obiectul acestora se încadrează într-una dintre categoriile de produse, servicii, lucrări pentru care au fost elaborate criterii ecologice prevăzute în Planul național de achiziții ecologice 2025-2030. | | | | | | | | |
| 2.3. | Schimbări preconizate | Prin prezentul proiect de act normativ se are în vedere aprobarea și implementarea unui plan de acțiune care stabilește ținte anuale pentru realizarea de achiziții ecologice de către autoritățile și entitățile contractante, în scopul stabilirii de măsuri corelative obligațiilor reglementate prin legislația în materia achizițiilor publice/sectoriale  Produsele, serviciile și lucrările pentru care se stabilesc ținte anuale pentru achizițiile publice pentru perioada 2025-2030, sunt: computere, monitoare, tablete, smartphone-uri; hârtie de copiat și hârtie grafică; echipamente de procesare a imaginii, consumabile pentru echipamente de procesare a imaginii; mobilier; produse de curățenie interioară; alimente; produse textile; echipamente electrice și electronice utilizate în sectorul asistenței medicale; produse pentru amenajarea spațiilor publice verzi; centrale termice cu apă; sisteme de iluminat rutier și de semnalizare rutieră; autovehicule pentru transport rutier; centre de date, camere ale serverelor și servicii cloud; servicii catering; servicii de curățenie interioară; vopsele, lacuri și marcaje rutiere; întreținerea spațiului public; servicii de transport rutier; servicii de imprimare; proiectarea, execuția și gestionarea clădirilor; proiectarea, execuția și întreținerea drumurilor; servicii privind textilele (spălarea, repararea, întreținerea, preluarea textilelor).  Prin acest proiect de act normativ se definesc termenii: achiziție publică ecologică; contract de achiziție publică ecologică; entitate achizitoare; criteriu ecologic; țintă anuală.  În scopul îndeplinirii țintelor prevăzute în PNAE, entitatea achizitoare realizează achiziții publice ecologice, stabilind prin documentele achiziției, criterii ecologice, care vor fi corelate cu specificul, volumul și complexitatea produselor, serviciilor sau lucrărilor care urmează să fie achiziționate, precum și cu potențialul pieței de a răspunde cerințelor.  În vederea monitorizării implementării PNAE, entitățile achizitoare au obligația de a raporta, prin intermediul facilităților puse la dispoziție de operatorul SEAP achizițiile publice ecologice realizate.  Monitorizarea modului de îndeplinire a obligației de raportare, precum și a țintelor stabilite în cadrul PNAE se realizează de către Agenția Națională pentru Achiziții Publice.  În vederea monitorizării implementării PNAE, operatorul Sistemului electronic de achiziții publice (SEAP) asigură facilitățile tehnice necesare. „  Ministerul Mediului, Apelor și Pădurilor și instituțiile subordonate aflate în coordonarea sau sub autoritatea acestuia, Agenția Națională pentru Achiziții Publice, Autoritatea pentru Digitalizarea României, precum și entitățile achizitoare au obligația de a duce la îndeplinire acțiunile specifice domeniului lor de activitate prevăzute în acesta.  Prin efectele pe care le produce, prezentul proiect de act normativ va duce la îmbunătățirea guvernanței politicilor de achiziții publice ecologice, iar implementarea Planului național de achiziții ecologice va contribui și la atingerea obiectivelor de dezvoltare durabilă ale Agendei 2030 pentru Dezvoltare Durabilă.  Prin acțiunile propuse, proiectul de act normativ contribuie la îmbunătățirea integrării obiectivelor APE în cadrul programelor de finanțare și al planurilor sectoriale/de dezvoltare, la îmbunătățirea capacității administrațiilor naționale și locale de a-și alinia acțiunile în vederea îmbunătățirii implementării APE și la stimularea cererii ecologice de bunuri și servicii, la sprijinirea promovării proceselor APE care vor avea un impact semnificativ pe piață și la crearea de beneficii economice și de mediu, ceea ce va conduce la îmbunătățirea standardelor de viață ale populației, a standardelor de mediu, la relansarea unor activități economice specifice fiecărei regiuni de dezvoltare prin promovarea produselor cu caracter local.  Măsurile propuse în prezentul proiect de act normativ vor contribui la implementarea Strategiei naționale în domeniul achizițiilor publice 2023-2027, respectiv la îndeplinirea OS 1 - Utilizarea achizițiilor publice ca instrument strategic, inclusiv asigurarea accesului IMM-urilor la piețele de achiziții publice și asigurarea beneficiilor sociale, de mediu și de inovare.  Considerăm că în noul context european și global, al eforturilor pentru redresarea ecologică, stimularea achiziționării de către administrația centrală și locală a produselor, serviciilor și lucrărilor cu un impact redus asupra mediului reprezintă un element important pentru, conservarea resurselor naturale, tranziția către o economie circulară, economisirea energiei și a costurilor, generarea unui model de afaceri mai durabil, crearea de locuri de muncă ecologice și creșterea veniturilor. | | | | | | | | |
| 2.4. | Alte informații | Nu au fost identificate. | | | | | | | | |
| **Secțiunea a 3-a:**  **Impactul socioeconomic** | | | | | | | | | | |
| 3.1. | Descrierea generală a beneficiilor și costurilor estimate ca urmare a intrării în vigoare a actului normativ | Prin achiziționarea de produse, servicii și lucrări cu impact redus asupra mediului, se va realiza decuplarea dezvoltării economice de utilizarea resurselor naturale și degradarea mediului. | | | | | | | | |
| 3.2. | Impactul social | Implementarea Planului național de achiziții ecologice (PNAE 2025-2030) va aduce beneficii precum: reducerea presiunii asupra mediului, o mai mare securitate a aprovizionării cu materii prime, creșterea competitivității și stimularea inovării. Consumatorii vor beneficia de produse durabile și inovatoare, destinate să contribuie la creșterea calității vieții ducând astfel la realizarea de economii pe termen lung. | | | | | | | | |
| 3.3. | Impactul asupra drepturilor și libertăților fundamentale ale omului | Planul național de achiziții ecologice (PNAE 2025-2030) va completa cadrul legislativ pentru exercitarea dreptului constituțional la un mediu de viață sănătos și echilibrat, ecologic, garantat prin constituție. | | | | | | | | |
| 3.4. | Impactul macroeconomic | Având în vedere faptul că politicile de mediu au un caracter trans-sectorial, luând în calcul importanța dimensiunii de mediu a dezvoltării durabile, achiziționarea de produse, servicii și lucrări cu un impact redus asupra mediului, va duce la îmbunătățirea calității mediului, cu implicații favorabile asupra dimensiunii economice și sociale a dezvoltării durabile prin acțiuni benefice la nivelul întregii societăți. | | | | | | | | |
| 3.4.1. | Impactul asupra economiei și asupra principalilor indicatori macroeconomici | Aprobarea Planului național de achiziții ecologice 2025-2030, va determina dezvoltarea pieței de produse, servicii și lucrări ecologice. | | | | | | | | |
| 3.4.2. | Impactul asupra mediului concurențial și domeniul ajutoarelor de stat | Proiectul de act normativ nu se referă la acest subiect. | | | | | | | | |
| 3.5. | Impactul asupra mediului de afaceri | Proiectul de act normativ nu se referă la acest subiect. | | | | | | | | |
| 3.6. | Impactul asupra mediului înconjurător | Planul național de achiziții ecologice 2025-2030 promovează utilizarea criteriilor de mediu în cadrul procedurilor de achiziție publică, precum și creșterea gradului de conștientizare privind beneficiile de mediu la nivelul autorităților/entităților contractante și operatorilor economici. | | | | | | | | |
| 3.7. | Evaluarea costurilor și beneficiilor din perspectiva inovării şi digitalizării | Proiectul de act normativ nu se referă la acest subiect. | | | | | | | | |
| 3.8. | Evaluarea costurilor şi beneficiilor din perspectiva dezvoltării durabile | Implementarea Planului va contribui la atingerea obiectivelor de Dezvoltare Durabilă (ODD) cu referință la mediu:  ODD 12 – Consum și producție responsabile;  ODD 6 – Apă curată și sanitație;  ODD 7 – Energie curată și la prețuri accesibile;  ODD 9 – Industrie, inovație și infrastructură;  ODD 11 – Orașe și comunități durabile;  ODD 13 – Acțiune climatică;  ODD 14 – Viață acvatică;  ODD 15 – Viață terestră. | | | | | | | | |
| 3.9. | Alte informații | Nu au fost identificate. | | | | | | | | |
| **Secțiunea a 4-a:**  **Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri** | | | | | | | | | | |
| - în mii lei (RON) – | | | | | | | | | | |
| Indicatori | | | Anul  curent | | | Următorii patru ani | | | | Media pe cinci ani |
| 1 | | | 2 | | | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | | | Proiectul de act normativ nu se referă la acest subiect. | | | | | | | |
| a) buget de stat, din acesta:  (i) impozit pe profit  (ii) impozit pe venit | | |
| b) bugete locale  (i) impozit pe profit | | |
| c) bugetul asigurărilor sociale de stat:  (i) contribuţii de asigurări | | |
| d) alte tipuri de venituri  (se va menționa natura acestora) | | |
| 4.2. Modificări ale cheltuielilor bugetare, plus/minus, din care: | | | Proiectul de act normativ nu se referă la acest subiect. | | | | | | | |
| a) buget de stat, din acesta:  (i) cheltuieli de personal  (ii) bunuri și servicii | | |
| b) bugete locale:  (i) cheltuieli de personal  (ii) bunuri și servicii | | |
| c) bugetul asigurărilor sociale de stat:  (i) cheltuieli de personal  (ii) bunuri și servicii | | |
| d) alte tipuri de cheltuieli  (se va menționa natura acestora) | | |
| 4.3. Impact financiar, plus/minus, din care: | | | Proiectul de act normativ nu se referă la acest subiect. | | | | | | | |
| a) buget de stat | | |
| b) bugete locale | | |
| 4.4. Propuneri pentru acoperirea creșterii cheltuielilor bugetare | | | Proiectul de act normativ nu se referă la acest subiect. | | | | | | | |
| 4.5. Propuneri pentru a compensa reducerea veniturilor bugetare | | | Proiectul de act normativ nu se referă la acest subiect. | | | | | | | |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | | | Proiectul de act normativ nu se referă la acest subiect. | | | | | | | |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | | | Proiectul de act normativ nu se referă la acest subiect. | | | | | | | |
| a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizate;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. | | |
| 4.8. Alte informații | | | Nu au fost identificate | | | | | | | |
| **Secțiunea a 5-a:**  **Efectele proiectului de act normativ asupra legislației în vigoare** | | | | | | | | | | |
| 5.1. | Măsuri normative necesare pentru aplicarea prevederilor proiectului de act normativ | | Proiectul de act normativ nu se referă la acest subiect. | | | | | | | |
| 5.2. | Impactul asupra legislației în domeniul achizițiilor publice | | Proiectul de act normativ nu este de natură a aduce atingere legislației în domeniul achizițiilor publice/sectoriale fiind emis în aplicarea prevederilor art. 187 alin. (41) din Legea nr. 98/2016 privind achizițiile publice, și art. 209 alin. (41) din Legea nr. 99/2016 privind achizițiile sectoriale, precum și în conformitate cu Hotărârea Guvernului nr.554/2023 pentru aprobarea Strategiei naționale în domeniul achizițiilor publice 2023-2027 | | | | | | | |
| 5.3. | Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE). | | Proiectul de act normativ nu se referă la acest subiect. | | | | | | | |
| 5.3.1. | Măsuri normative necesare transpunerii directivelor UE | | Proiectul de actul normativ nu se referă la acest subiect. | | | | | | | |
| 5.3.2. | Măsuri normative necesare aplicării actelor legislative ale UE | | Aprobarea, implementarea și monitorizarea Planului național de achiziții ecologice este în conformitate cu principiile și acțiunile promovate în cadrul Pactului Ecologic European. | | | | | | | |
| 5.4. | Hotărâri ale Curții de Justiție a Uniunii Europene | | Proiectul de act normativ nu se referă la acest subiect. | | | | | | | |
| 5.5. | Alte acte normative și/sau documente internaționale din care decurg angajamente asumate | | Proiectul de act normativ asigură conformitatea/ compatibilitatea cu Agenda 2030 pentru Dezvoltare Durabilă a ONU. | | | | | | | |
| 5.6. | Alte informații | | Nu au fost identificate. | | | | | | | |
| **Secțiunea a 6-a:**  **Consultările efectuate în vederea elaborării proiectului de act normativ** | | | | | | | | | | |
| 6.1. | Informații privind neaplicarea procedurii de participare la elaborarea actelor normative | | | Proiectul de act normativ nu se referă la acest subiect. | | | | | | |
| 6.2. | Informații privind procesul de consultare cu organizații neguvernamentale, institute de cercetare și alte organisme implicate | | | Proiectul de act normativ nu se referă la acest subiect. | | | | | | |
| 6.3. | Informații despre consultările organizate cu autoritățile administrației publice locale | | | Proiectul de act normativ a fost transmis spre consultare structurilor asociative.  Prin adresa nr.275/CL/16.10.2024, Asociația Comunelor din România informează că nu are propuneri sau observații asupra proiectului de act normativ. | | | | | | |
| 6.4. | Informații privind puncte de vedere/opinii emise de organisme consultative constituite prin acte normative | | | Proiectul de act normativ nu se referă la acest subiect. | | | | | | |
| 6.5. | Informații privind avizarea de către:  a) Consiliul Legislativ  b) Consiliul Suprem de Apărare a Tarii  c) Consiliul Economic şi Social  d) Consiliul Concurenței  e) Curtea de Conturi | | | Proiectul de act normativ urmează să fie avizat de Consiliul Legislativ și Consiliul Economic și Social.  Prin adresa RG/13302/23.09.2024, Consiliul Concurenței apreciază faptul că prezentul proiect de Hotărâre a Guvernului nu conține aspecte de natură să contravină prevederilor Legii concurenței nr. 21/1996, republicate, cu modificările și completările ulterioare inclusiv în cadrul achizițiilor publice. | | | | | | |
| 6.6. | Alte informații | | | Nu au fost identificate. | | | | | | |
| **Secțiunea a 7-a:**  **Activități de informare publică privind elaborarea și implementarea**  **proiectului de act normativ** | | | | | | | | | | |
| 7.1. | Informarea societății civile cu privire la elaborarea proiectului de act normativ | | | | În elaborarea proiectului de act normativ a fost îndeplinită procedura stabilită prin Legea nr. 52/2003 privind transparența decizională în administrația publică, republicată, cu modificările ulterioare. | | | | | |
| 7.2. | Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | | | | Proiectul de act normativ nu se referă la acest subiect. | | | | | |
| **Secțiunea a 8-a:**  **Măsuri de implementare** | | | | | | | | | | |
| 8.1. | Măsuri de punere în aplicare a proiectului de act normativ | | | | Proiectul de act normativ nu se referă la acest subiect. | | | | | |
| 8.2. | Alte informații | | | | Nu au fost identificate. | | | | | |

Pentru considerentele de mai sus, am elaborat prezentul proiect de ***Hotărâre a Guvernului pentru aprobarea Planului național de achiziții ecologice 2025-2030*** care, în forma prezentată, a fost avizat de ministerele interesate și de Consiliul Legislativ și pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**MIRCEA FECHET**